turjo4nis/wikipedia-bn-dump-20250701 huggingface dataset:
ব্লুজ

ব্লুজ হল একটি সঙ্গীতের ধারা  এবং সঙ্গীতের ফর্ম যা ১৮৬০ দশকের দিকে মার্কিন যুক্তরাষ্ট্রের দক্ষিণাঞ্চলে উদ্ভূত হয়েছিল।  ব্লুজ আফ্রিকান-আমেরিকান সংস্কৃতি থেকে আধ্যাত্মিক, কাজের গান, ফিল্ড হোলার, চিৎকার, মন্ত্র, এবং ছন্দযুক্ত সরল আখ্যানমূলক ব্যালাড অন্তর্ভুক্ত করেছে। ব্লুজ ফর্মটি জ্যাজ, রিদম এবং ব্লুজ এবং রক অ্যান্ড রোলে সর্বব্যাপী, এবং এটি ডাক-এবং-প্রতিক্রিয়া বিন্যাস, ব্লুজ স্কেল এবং নির্দিষ্ট কর্ড অগ্রগতি দ্বারা চিহ্নিত করা হয়, যার মধ্যে বারো-বারের ব্লুজ সবচেয়ে জনপ্রিয়। এছাড়াও, নীল নোট (বা "চিন্তিত নোট"), সাধারণত তৃতীয়, পঞ্চম বা সপ্তম পিচে কোমলতা সঙ্গীতের একটি অপরিহার্য অংশ। ব্লুজ শাফল বা ওয়াকিং বেজ মোহগ্রস্থের মতো ছন্দকে শক্তিশালী করে এবং একটি পুনরাবৃত্তিমূলক প্রভাব তৈরি করে যা গ্রুভ নামে পরিচিত।

ব্লুজ সঙ্গীত তার গানের কথা, বেজ লাইন, এবং যন্ত্রসংগীতের মাধ্যমে স্বকীয়তা ফুটিয়ে তোলে। প্রাথমিক ঐতিহ্যবাহী ব্লুজ গানের স্তবকগুলোতে একটি লাইন চারবার পুনরাবৃত্তি করা হতো। কেবলমাত্র ২০ শতকের প্রথম দশকে সবচেয়ে সাধারণ গঠনটি প্রমিত হয়ে ওঠে: অ্যাঅ্যাবি বিন্যাস, যেখানে প্রথম চারটি বারে একটি লাইন গাওয়া হয়, পরের চারটি বারে সেই লাইনটি পুনরাবৃত্তি করা হয়, এবং তারপর শেষের বারে একটি দীর্ঘতম লাইন গাওয়া হয়। প্রাথমিক ব্লুজ প্রায়শই এক ধরনের মুক্ত আখ্যানের রূপে ছিল, যা প্রায়শই আফ্রিকান-আমেরিকানদের মুখোমুখি হওয়া জাতিগত বৈষম্য এবং অন্যান্য প্রতিবন্ধকতার সাথে সম্পর্কিত।

তথ্যসূত্র

জনপ্রিয় সঙ্গীত
রেডিও বিন্যাস
স্ম্যাকডাউন (ডাব্লিউডাব্লিউই-এর ব্র্যান্ড)

স্ম্যাকডাউন হলো মার্কিন পেশাদার কুস্তি সংস্থা ওয়ার্ল্ড রেসলিং এন্টারটেইনমেন্টের (ডাব্লিউডাব্লিউই) একটি ব্র্যান্ড, যা ২০০২ সালের ২৫শে মার্চ তারিখে প্রতিষ্ঠিত হয়েছে। ব্র্যান্ড হলো ডাব্লিউডাব্লিউইর কুস্তিগিরদের বিভক্তকারী বিভাগ, যেখানে ব্র্যান্ড এক্সটেনশন কার্যকর হলে কুস্তিগিরগণ সাপ্তাহিক ভিত্তিতে কুস্তি করার জন্য নিযুক্ত করা হন। স্ম্যাকডাউনে নিযুক্ত কুস্তিগিরগণ প্রাথমিকভাবে ব্র্যান্ডের সাপ্তাহিক টেলিভিশন প্রোগ্রাম, ফ্রাইডে নাইট স্ম্যাকডাউনে (যা শুধুমাত্র স্ম্যাকডাউন নামে পরিচিত) কুস্তি লড়ে থাকেন। এটি র-সহ ডাব্লিউডাব্লিউইর প্রধান ব্র্যান্ডের মধ্যে একটি, যা সম্মিলিতভাবে ডাব্লিউডাব্লিউইর প্রধান ব্র্যান্ড হিসেবে পরিচিত। এই ব্র্যান্ডটি ২০১১ সালের আগস্ট মাস হতে ২০১৬ সালের জুলাই মাস পর্যন্ত বন্ধ ছিল। 

২০১৮ সালের অক্টোবর মাসে প্রকাশিত তার সামথিং টু রেসল পডকাস্টে ব্রুস প্রিচার্ডের মতে, তৎকালীন ওয়ার্ল্ড রেসলিং ফেডারেশন (ডাব্লিউডাব্লিউএফ) মূলত স্ম্যাকডাউন তৈরির পরিকল্পনা করেছিল, যা একটি সর্ব-মহিলা ব্র্যান্ড করার কথা ছিল, কিন্তু প্রতিভার অভাবের কারণে শেষ পর্যন্ত এটির বিরুদ্ধে সিদ্ধান্ত নিতে হয়েছিল।

স্ম্যাকডাউনের কুস্তিগিরগণ ব্র্যান্ডেড এবং কো-ব্র্যান্ডেড প্রতি-দর্শনে-পরিশোধ (পিপিভি) এবং সরাসরি ধারাবাহিক অনুষ্ঠানেও কুস্তি লড়েন। প্রথম ব্র্যান্ড বিভাজনের সময় (২০০২–২০১১), র-এর কুস্তিগিরগণ প্রাক্তন সম্পূরক অনুষ্ঠান ভেলোসিটির পাশাপাশি ইসিডাব্লিউ ব্র্যান্ডের সাথে প্রতিভা বিনিময় অনুষ্ঠানের অধীনে ইসিডাব্লিউতে প্রতিযোগিতা করেছিল। অন্যদিকে দ্বিতীয় ব্র্যান্ড বিভাজনের সময় (২০১৬–বর্তমান), ব্র্যান্ডের কুস্তিগিরগণ ইন্টারব্র্যান্ড ওয়ার্ল্ডস কোলাইড, মিক্সড ম্যাচ চ্যালেঞ্জ এবং বার্ষিক ট্রিবিউট টু দ্য ট্রুপস অনুষ্ঠানে উপস্থিত হন।

তথ্যসূত্র

ডাব্লিউডাব্লিউই স্ম্যাকডাউন
ডাব্লিউডাব্লিউইর ব্র্যান্ড
২০০২-এ মার্কিন যুক্তরাষ্ট্রে প্রতিষ্ঠিত
এনএক্সটি (ডাব্লিউডাব্লিউই-এর ব্র্যান্ড)

এনএক্সটি হলো মার্কিন পেশাদার কুস্তি সংস্থা ওয়ার্ল্ড রেসলিং এন্টারটেইনমেন্টের (ডাব্লিউডাব্লিউই) একটি ব্র্যান্ড, যা ২০১০ সালের ২৩শে ফেব্রুয়ারি তারিখে প্রতিষ্ঠিত হয়েছে। ব্র্যান্ড হলো ডাব্লিউডাব্লিউইর কুস্তিগিরদের বিভক্তকারী বিভাগ, যেখানে ব্র্যান্ড এক্সটেনশন কার্যকর হলে কুস্তিগিরগণ সাপ্তাহিক ভিত্তিতে কুস্তি করার জন্য নিযুক্ত করা হন। এনএক্সটিতে নিযুক্ত কুস্তিগিরগণ প্রাথমিকভাবে ব্র্যান্ডের সাপ্তাহিক টেলিভিশন প্রোগ্রাম, এনএক্সটিতে কুস্তি লড়ে থাকেন। এটি র এবং স্ম্যাকডাউনের (যা ডাব্লিউডাব্লিউইর প্রধান ব্র্যান্ড হিসেবে পরিচিত) জন্য একটি উন্নয়নমূলক ব্র্যান্ড হিসেবে কাজ করে। এর বিকাশের স্থিতির কারণে, এনএক্সটি কার্যকরভাবে ব্র্যান্ড এক্সটেনশন ছাড়াই নির্বিশেষে কাজ করে।

এর মূল অবতারে, এনএক্সটি একটি আপাতবাস্তব টেলিভিশন অনুষ্ঠান ছিল, যেখানে নবাগত কুস্তিগিরগণ ডাব্লিউডাব্লিউইর তারকা হওয়ার জন্য প্রতিযোগিতা করতো। ২০১২ সালে, এনএক্সটি একটি পৃথক ব্র্যান্ড হিসেবে পুনরায় চালু করা হয় এবং বর্তমানে বিলুপ্ত ফ্লোরিডা চ্যাম্পিয়নশিপ রেসলিংকে (এফসিডাব্লিউ) ডাব্লিউডাব্লিউইর উন্নয়নমূলক ব্র্যান্ড হিসেবে প্রতিস্থাপন করে। প্রাথমিকভাবে ফ্লোরিডার অরল্যান্ডো অঞ্চলে এর অনুষ্ঠানের মাধ্যমে পুনরায় চালু হলেও ব্র্যান্ডটি জাতীয় এবং আন্তর্জাতিক সফর শুরু করার পরে সময়ের সাথে সাথে প্রসারিত হয়। কুস্তি সমালোচক এবং ভক্ত এই সময়ের মধ্যে এনএক্সটিকে তার নিজস্ব স্বতন্ত্র সত্তা হিসেবে দেখতে শুরু করেছিলেন, যেখানে তারা ব্র্যান্ডের অনুষ্ঠানে তাদের উচ্চ মানের ম্যাচ এবং গল্পের জন্য প্রশংসা করেছিল।

২০১৯ সালের সেপ্টেম্বর মাসে এনএক্সটির সাপ্তাহিক টেলিভিশন অনুষ্ঠানটি দুই ঘন্টার বিন্যাসে প্রসারিত হয়েছিল এবং ইউএসএ নেটওয়ার্কে স্থানান্তরিত হয়েছিল। ব্র্যান্ডটি "ওয়েডনেসডে নাইট ওয়ার্স"-এর অংশ হিসেবে একই সময়ে অনুষ্ঠিত অল এলিট রেসলিংয়ের মূল অনুষ্ঠান ডায়নামাইটের সরাসরি নিলসেন রেটিং প্রতিযোগিতার মুখোমুখি হয়েছিল। ২০২১ সালের এপ্রিল মাসে এনএক্সটির টেলিভিশন অনুষ্ঠানটি মঙ্গলবার রাতে স্থানান্তরিত হয়েছিল এবং ব্র্যান্ডটি সেপ্টেম্বরের পরে "এনএক্সটি ২.০" ব্যানারে পুনরায় চালু হয়েছিল, যা একটি উন্নয়নমূলক ব্র্যান্ড হিসেবে তার মূল কার্যক্রমটি পুনরায় প্রতিষ্ঠা করে। এক বছর পরে, ব্র্যান্ডটি তার মূল "এনএক্সটি" নামে ফিরে আসে।

এনএক্সটির প্রধান টেলিভিশন অনুষ্ঠান ছাড়াও, কম ব্যবহৃত কুস্তিগিরগণ ব্র্যান্ডের সম্পূরক অনুষ্ঠান লেভেল আপের পাশাপাশি র-এর সম্পূরক অনুষ্ঠান মেইন ইভেন্টেও উপস্থিত হন। এনএক্সটির কুস্তিগিরগণ ব্র্যান্ডেড এবং কো-ব্র্যান্ডেড প্রতি-দর্শনে-পরিশোধ (পিপিভি) এবং সরাসরি ধারাবাহিক অনুষ্ঠানেও কুস্তি লড়েন। ২০১৪ হতে ২০২১ সাল পর্যন্ত, ব্র্যান্ডটি এনএক্সটি টেকওভার ধারাবাহিকের অধীনে তার প্রধান অনুষ্ঠানগুলো আয়োজন করেছিল, তবে এই অনুষ্ঠানের ধারাবাহিকটি এনএক্সটি ২.০-এর সাথে বন্ধ করে দেওয়া হয়েছিল। ডাব্লিউডাব্লিউই এনএক্সটি ইউকে নামে এনএক্সটির অধীনে একটি সহায়ক ব্র্যান্ডও পরিচালনা করেছিল, যা যুক্তরাজ্যের কুস্তিগিরদের জন্য আয়োজন করা হয়েছিল; ব্র্যান্ডটি বর্তমানে বিরতিতে রয়েছে এবং পরবর্তী সময়ে প্যান-ইউরোপীয় ব্র্যান্ডে পরিণত হওয়ার জন্য এনএক্সটি ইউরোপ হিসেবে পুনরায় চালু হবে। এছাড়াও আরেকটি সহায়ক ব্র্যান্ড, ২০৫ লাইভ ২০১৯ থেকে ২০২২ সাল পর্যন্ত এনএক্সটির অধীনে ছিল।

তথ্যসূত্র

বহিঃসংযোগ 

 
 

ডাব্লিউডাব্লিউই এনএক্সটি
ডাব্লিউডাব্লিউইর ব্র্যান্ড
২০১২-এ মার্কিন যুক্তরাষ্ট্রে প্রতিষ্ঠিত
ইসিডাব্লিউ (ডাব্লিউডাব্লিউই-এর ব্র্যান্ড)

ইসিডাব্লিউ মার্কিন পেশাদার কুস্তি সংস্থা ওয়ার্ল্ড রেসলিং এন্টারটেইনমেন্টের (ডাব্লিউডাব্লিউই) একটি ব্র্যান্ড ছিল, যা ২০০৬ সালের ২৫শে মে তারিখে প্রতিষ্ঠিত হয়ে ২০১০ সালে ফেব্রুয়ারি মাসে বিলুপ্ত হয়েছিল। ব্র্যান্ড হলো ডাব্লিউডাব্লিউইর কুস্তিগিরদের বিভক্তকারী বিভাগ, যেখানে ব্র্যান্ড এক্সটেনশন কার্যকর হলে কুস্তিগিরগণ সাপ্তাহিক ভিত্তিতে কুস্তি করার জন্য নিযুক্ত করা হন। ইসিডাব্লিউতে নিযুক্ত কুস্তিগিরগণ প্রাথমিকভাবে ব্র্যান্ডের সাপ্তাহিক টেলিভিশন প্রোগ্রাম, ইসিডাব্লিউতে কুস্তি লড়ে থাকতো। ব্র্যান্ডটি প্রাক্তন এক্সট্রিম চ্যাম্পিয়নশিপ রেসলিং সংস্থার নতুন সংস্করণ হিসেবে প্রতিষ্ঠিত হয়েছিল, যার সম্পদ ডাব্লিউডাব্লিউই ২০০৩ সালে অর্জন করেছিল।

ইসিডাব্লিউয়ের কুস্তিগিরগণ ব্র্যান্ডেড এবং কো-ব্র্যান্ডেড প্রতি-দর্শনে-পরিশোধ (পিপিভি) এবং সরাসরি ধারাবাহিক অনুষ্ঠানেও কুস্তি লড়ে থাকতো। ব্র্যান্ডটি ডাব্লিউডাব্লিউইর প্রথম ব্র্যান্ড এক্সটেনশন সময়কালের দ্বিতীয়ার্ধে (২০০২–২০১১) পরিচালিত হয়েছিল এবং র ও স্ম্যাকডাউনের পাশাপাশি ডাব্লিউডাব্লিউইর তিনটি প্রধান ব্র্যান্ডের মধ্যে একটি ছিল। ২০০৭ থেকে ২০০৯ সাল পর্যন্ত, ইসিডাব্লিউয়ের কুস্তিগিরগণ ব্র্যান্ডগুলোর মধ্যে প্রতিভা বিনিময় চুক্তির কারণে মাঝে মাঝে র এবং স্ম্যাকডাউনের টেলিভিশন অনুষ্ঠানে উপস্থিত হয়েছিল। ২০১০ সালের ফেব্রুয়ারি মাসে ব্র্যান্ডটি বিলুপ্ত হয়ে যায় এবং এর অনুষ্ঠানটি আপাতবাস্তব টেলিভিশন অনুষ্ঠান এনএক্সটি দ্বারা প্রতিস্থাপিত হয়েছিল, যা ২০১২ সালে ডাব্লিউডাব্লিউইর উন্নয়নমূলক অঞ্চল এনএক্সটি হিসেবে পুনরায় ব্র্যান্ড করা হয়েছিল।

তথ্যসূত্র 

ডাব্লিউডাব্লিউই ইসিডাব্লিউ
ডাব্লিউডাব্লিউইর ব্র্যান্ড
২০০৬-এ মার্কিন যুক্তরাষ্ট্রে প্রতিষ্ঠিত
২০৫ লাইভ (ডাব্লিউডাব্লিউই-এর ব্র্যান্ড)

২০৫ লাইভ মার্কিন পেশাদার কুস্তি সংস্থা ওয়ার্ল্ড রেসলিং এন্টারটেইনমেন্টের (ডাব্লিউডাব্লিউই) একটি ব্র্যান্ড ছিল, যা ২০১৬ সালের ২৯শে নভেম্বর তারিখে র-এর উপ-বিভাগ হিসেবে প্রতিষ্ঠিত হয়েছিল এবং ২০২২ সালের ১৫ই ফেব্রুয়ারি তারিখে বিলুপ্ত হয়েছে। ব্র্যান্ড হলো ডাব্লিউডাব্লিউইর কুস্তিগিরদের বিভক্তকারী বিভাগ, যেখানে ব্র্যান্ড এক্সটেনশন কার্যকর হলে কুস্তিগিরগণ সাপ্তাহিক ভিত্তিতে কুস্তি করার জন্য নিযুক্ত করা হন। এনএক্সটিতে নিযুক্ত কুস্তিগিরগণ প্রাথমিকভাবে ব্র্যান্ডের সাপ্তাহিক টেলিভিশন প্রোগ্রাম, ২০৫ লাইভে কুস্তি লড়ে থাকতো। ২০১৯ সালের অক্টোবর হতে ২০২২ সালের ফেব্রুয়ারি পর্যন্ত, ব্র্যান্ডটি ডাব্লিউডাব্লিউইর উন্নয়নমূলক অঞ্চল, এনএক্সটির একটি উপ-বিভাগ হিসেবে কাজ করেছিল, যার ফলে ২০৫ লাইভের কুস্তিগিরগণ এনএক্সটির সাপ্তাহিক এনএক্সটিতে কুস্তি লড়তে পারতো।

২০৫ লাইভ মূলত পুরুষ কুস্তিগিরদের কেন্দ্র করে ছিল যাদের ওজন ২০৫ পাউন্ড বা তার কম; যাদের ডাব্লিউডাব্লিউই কর্তৃক ক্রুজারওয়েট হিসেবে অভিহিত করা হতো। ক্রুজারওয়েট বিভাগটি ২০১৬ সালে ডাব্লিউডাব্লিউই দ্বারা পুনরুজ্জীবিত হয়েছিল, যা মূলত প্রচারের মূল ব্র্যান্ড র-এর সাথে সংযুক্ত ছিল। ২০৫ লাইভ ২০১৮ সালের এপ্রিল মাসে স্বতন্ত্র ব্র্যান্ড হিসেবে প্রতিষ্ঠিত হওয়ার পূর্ব পর্যন্ত ২০৫ লাইভ র-এর ক্রুজারওয়েট কুস্তিগিরদের জন্য পরিপূরক অনুষ্ঠান হিসেবে কাজ করেছিল। ২০৫ লাইভ তারপরে ২০১৯ সালের অক্টোবর মাসে এনএক্সটির অধীনে একীভূত হয়েছিল। একীকরণের পরে, ২০৫ লাইভের অনুষ্ঠানে নারীদের ম্যাচের পাশাপাশি মাঝে মাঝে এনএক্সটি এবং এনএক্সটি ইউকে থেকে কিছু নন-ক্রুজারওয়েট কুস্তিগিরদের নিয়ে ম্যাচ আয়োজন করা হতো। ২০২২ সালের ফেব্রুয়ারি মাসে ২০৫ লাইভ অনুষ্ঠানটি এনএক্সটি লেভেল আপ দিয়ে প্রতিস্থাপিত হয়েছে, যার মাধ্যমে ২০৫ লাইভ ব্র্যান্ডের সমাপ্তি হয়েছে।

তথ্যসূত্র

বহিঃসংযোগ
 
 

ডাব্লিউডাব্লিউই ২০৫ লাইভ
ডাব্লিউডাব্লিউইর ব্র্যান্ড
২০১৬-এ মার্কিন যুক্তরাষ্ট্রে প্রতিষ্ঠিত
এনএক্সটি ইউকে (ডাব্লিউডাব্লিউই-এর ব্র্যান্ড)

এনএক্সটি ইউকে মার্কিন পেশাদার কুস্তি সংস্থা ওয়ার্ল্ড রেসলিং এন্টারটেইনমেন্টের (ডাব্লিউডাব্লিউই) একটি ব্র্যান্ড ছিল, যা ২০১৬ সালের ১৫ই ডিসেম্বর তারিখে প্রতিষ্ঠিত হয়েছিল এবং ২০২২ সালের ৪ঠা সেপ্টেম্বর তারিখে বিলুপ্ত হয়েছে। ব্র্যান্ড হলো ডাব্লিউডাব্লিউইর কুস্তিগিরদের বিভক্তকারী বিভাগ, যেখানে ব্র্যান্ড এক্সটেনশন কার্যকর হলে কুস্তিগিরগণ সাপ্তাহিক ভিত্তিতে কুস্তি করার জন্য নিযুক্ত করা হন। এনএক্সটিতে নিযুক্ত কুস্তিগিরগণ প্রাথমিকভাবে ব্র্যান্ডের সাপ্তাহিক টেলিভিশন প্রোগ্রাম, এনএক্সটি ইউকেতে কুস্তি লড়ে থাকতো। ব্র্যান্ডটি ডাব্লিউডাব্লিউইর উন্নয়নমূলক ব্র্যান্ড এনএক্সটির একটি উপ-বিভাগ হিসেবে কাজ করেছিল; যার ফলে এনএক্সটি ইউকের কুস্তিগিরগণ এনএক্সটির সাপ্তাহিক এনএক্সটিতে কুস্তি লড়তে পারতো। ডাব্লিউডাব্লিউইর অন্যান্য ব্র্যান্ডের বিপরীতে, এনএক্সটি ইউকে একচেটিয়াভাবে যুক্তরাজ্যে উৎপাদিত হতো এবং বিশেষত উক্ত দেশের কুস্তিগিরদের কেন্দ্র করে ছিল।

২০২২ সালের ৪ঠা সেপ্টেম্বর তারিখে ওয়ার্ল্ডস কোলাইড অনুষ্ঠানের পরে ব্র্যান্ডটি বিরতিতে চলে যায়। এটি এনএক্সটি ইউরোপ হিসেবে পুনরায় চালু করা হবে, যার ফলে সমস্ত ইউরোপীয় দেশের কুস্তিগিরদের অন্তর্ভুক্ত করার জন্য এটি একটি প্যান-ইউরোপীয় ব্র্যান্ডে প্রসারিত হবে। ২০২৩ সালে টিকেও গ্রুপ হোল্ডিংসের বিভাগ হিসেবে ডাব্লিউডাব্লিউই-ইউএফসি একীভূতকরণের কারণে পুনরায় চালু হওয়ার কথা ছিল।

তথ্যসূত্র

বহিঃসংযোগ 
 
 
 
 

ডাব্লিউডাব্লিউই এনএক্সটি ইউকে
ডাব্লিউডাব্লিউইর ব্র্যান্ড
২০১৬-এ মার্কিন যুক্তরাষ্ট্রে প্রতিষ্ঠিত
লিওনার্ড এ গর্ডন

লিওনার্ড আব্রাহাম গর্ডন হলেন বাংলাসহ দক্ষিণ এশিয়া বিষয়ক একজন ইতিহাসবিদ। তার ১৯৯০ সালের বই ব্রাদার্স এগেইনস্ট দ্য রাজ: অ্যা বায়োগ্রাফি অফ ইন্ডিয়ান ন্যাশনালিস্ট লিডারস শরৎ এন্ড সুভাষ চন্দ্র বসুকে সুভাষচন্দ্র বসুর চূড়ান্ত জীবনী হিসাবে বিবেচনা করা হয়।

শিক্ষা এবং কর্মজীবন 
গর্ডন আমহার্স্ট কলেজ থেকে স্নাতক হয়েছিলেন। এরপর তিনি হার্ভার্ড বিশ্ববিদ্যালয় থেকে পিএইচডি সম্পন্ন করেন। তিনি নিউ ইয়র্কের সিটি ইউনিভার্সিটির ব্রুকলিন কলেজের ইতিহাসের অধ্যাপক ছিলেন এবং সেখানে বর্তমানে ইমেরিটাস উপাধিও পেয়েছেন। তিনি কলম্বিয়া বিশ্ববিদ্যালয়ের দক্ষিণ এশিয়া ইনস্টিটিউটের পরিচালকও ছিলেন।

গর্ডনের সংশোধিত হার্ভার্ড গবেষণাপত্র বেঙ্গল: দ্য ন্যাশনালিস্ট মুভমেন্ট ১৯৭৪ সালে আমেরিকান হিস্টোরিক্যাল অ্যাসোসিয়েশনের (বর্তমানে বন্ধ) দ্বিবার্ষিক ওয়াটুমুল পুরস্কার জিতেছিল, এটি "মার্কিন যুক্তরাষ্ট্রে প্রকাশিত ভারতের ইতিহাসের সেরা বই" হবার স্বীকৃতি প্রদান করে। গর্ডন তার রাজনৈতিক ঘটনার বর্ণনার জন্য প্রশংসিত হয়েছেন।

সুভাষচন্দ্র বোসের জীবনী 
তার বই ব্রাদার্স এগেইনস্ট দ্য রাজকে সুভাষচন্দ্র বসুর চূড়ান্ত জীবনী হিসেবে গণ্য করা হয়।

গ্রন্থপঞ্জি

আরো দেখুন 

 সুভাষচন্দ্র বসুর মৃত্যু

মন্তব্য

তথ্যসূত্র 

 
 
 
 
 
 
 

জন্মের বছর অনুপস্থিত (জীবিত ব্যক্তি)
অ্যামহার্স্ট কলেজের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
ভারতের ইতিহাসবিদ
দ্য হোল্ডওভারস

দ্য হোল্ডওভারস আলেকজান্ডার পেইন পরিচালিত ২০২৩ সালের মার্কিন ক্রিসমাস হাস্যরসাত্মক নাট্য চলচ্চিত্র। এতে শ্রেষ্ঠাংশে অভিনয় করেছেন পল জিয়ামাটি, ডেভাইন জয় র‍্যান্ডলফ, ও ডমিনিক সেসা। ১৯৭০ সালের পটভূমিতে নির্মিত চলচ্চিত্রে দেখা যায় নিউ ইংল্যান্ডের বোর্ডিং স্কুলের একজন ইতিহাসের শিক্ষককে বড়দিনের ছুটিতে কয়েকজন শিক্ষার্থীকে নিয়ে সেখানে থাকতে বাধ্য করা হয়েছে।

২০২৩ সালের ৩১শে আগস্ট ৫০তম টেলুরাইড চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং ফোকাস ফিচার্সের পরিবেশনায় ২০২৩ সালের ২৭শে অক্টোবর মার্কিন যুক্তরাষ্ট্রে মুক্তি দেওয়া হয়। চলচ্চিত্রটি সমালোচকদের কাছ থেকে ইতিবাচক প্রতিক্রিয়া লাভ করে এবং ১৬ মিলিয়ন মার্কিন ডলার আয় করে। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট চলচ্চিত্রটিকে তাদের ২০২৩ সালের সেরা ১০ চলচ্চিত্রের তালিকায় স্থান দেয়। এটি ৮১তম গোল্ডেন গ্লোব পুরস্কারে শ্রেষ্ঠ সঙ্গীতধর্মী বা হাস্যরসাত্মক চলচ্চিত্র-সহ তিনটি বিভাগে মনোনয়ন লাভ করে।

তথ্যসূত্র

বহিঃসংযোগ
 
 
 

২০২৩-এর চলচ্চিত্র
২০২৩-এর স্বাধীন চলচ্চিত্র
২০২৩-এর হাস্যরসাত্মক নাট্য চলচ্চিত্র
২০২০-এর দশকের ইংরেজি ভাষার চলচ্চিত্র
২০২০-এর দশকের মার্কিন চলচ্চিত্র
মার্কিন স্বাধীন চলচ্চিত্র
মার্কিন ক্রিসমাস হাস্যরসাত্মক নাট্য চলচ্চিত্র
আলেকজান্ডার পেইন পরিচালিত চলচ্চিত্র
ফোকাস ফিচার্সের চলচ্চিত্র
মিরাম্যাক্সের চলচ্চিত্র
১৯৭০-এর দশকের পটভূমিতে চলচ্চিত্র
১৯৭০-এর পটভূমিতে চলচ্চিত্র
১৯৭১-এর পটভূমিতে চলচ্চিত্র
নিউ ইংল্যান্ডের পটভূমিতে চলচ্চিত্র
ম্যাসাচুসেটসে ধারণকৃত চলচ্চিত্র
হিতেন পেইন্টাল

হিতেন পেইন্টাল (জন্ম ১৯ ডিসেম্বর ১৯৭৮) একজন ভারতীয় চলচ্চিত্র এবং টেলিভিশন অভিনেতা। তিনি প্রবীণ অভিনেতা পেইন্টালের ছেলে এবং ২০০১ সালে তেরে লিয়ে চলচ্চিত্রে আত্মপ্রকাশ করেন। ২০০৮ সালের প্রথম দিকে তিনি টেলিভিশন ছেড়ে দেন এবং তারপর থেকে চলচ্চিত্রে কাজ করেন।

চলচ্চিত্রের তালিকা

চলচ্চিত্র

টিভি অনুষ্ঠান 

ইয়ে হ্যায় মেরে আপনে
এ.ডি.এ.ভি - অভিনয় ও নৃত্য একাডেমি
এক লাডকি আনজানি সি
কাসৌটি জিন্দেগি কি
সি.আই.ডি. (এপিসোডিক চরিত্র)
সসশ... কেউ আছে? (এপিসোডিক চরিত্র)
আকেলা (এপিসোডিক চরিত্র)
রাত হোনে কো হ্যায় (এপিসোডিক চরিত্র)
 মুস্কুরানে কি ভাজা তুম হো যশ চরিত্রে

ওয়েব সিরিজ

তথ্যসূত্র

বহিঃসংযোগ 
 

জম্মু ও কাশ্মীরের অভিনেতা
ভারতীয় কৌতুকাভিনেতা
১৯৭৮-এ জন্ম
ভারতীয় চলচ্চিত্র অভিনেতা
জীবিত ব্যক্তি
গো (খেলা)

গো () হল একটি চৈনিক বিমূর্ত কৌশল ছকের খেলা যেখানে দুইজন খেলোয়াড়ের লক্ষ্য থাকে প্রতিপক্ষের চেয়ে বেশি এলাকার নিয়ন্ত্রণ। খেলাটি ৪,৫০০ বছরেরও বেশি আগে চীনে আবিষ্কৃত হয়েছিল এবং বর্তমান সময় পর্যন্ত চলমান খেলাগুলোর মধ্যে সবচেয়ে প্রাচীন ছকের খেলা বলে মনে করা হয়। ইন্টারন্যাশনাল গো ফেডারেশনের ৭৫টি সদস্য দেশগুলির দ্বারা ২০১৬ সালে পরিচালিত একটি সমীক্ষায় পাওয়া গেছে যে বিশ্বব্যাপী ৪৬ মিলিয়নেরও বেশি লোক রয়েছে যারা গো খেলতে জানে। বর্তমান খেলোয়াড়ের সংখ্যা ২০ মিলিয়নেরও বেশি, যাদের বেশিরভাগই পূর্ব এশিয়া, বিশেষ করে চীনে বসবাস করে।

তথ্যসূত্র

ছকের খেলা
একক ক্রীড়া
বিমূর্ত কৌশল খেলা
ঐতিহ্যবাহী ছকের খেলা
খ্রিস্টপূর্ব ২য় সহস্রাব্দে ভারত
জাপানি ভাষার লেখা থাকা নিবন্ধ
প্রথাগত চীনা ভাষার লেখা থাকা নিবন্ধ
সরলীকৃত চীনা ভাষার লেখা থাকা নিবন্ধ
সরল আধ্ববসহ পাতা
কোরীয় ভাষার লেখা থাকা নিবন্ধ
চীনা ভাষার লেখা থাকা নিবন্ধ
আলী শাহআলম

আলী শাহআলম (জন্ম ১৫ অক্টোবর ১৯৯২), যিনি তাঁর মঞ্চ নাম আলী অফিসিয়াল নামেও পরিচিত, একজন বাংলাদেশী বংশোদ্ভূত ইংরেজ কৌতুক অভিনেতা এবং টেলিভিশন উপস্থাপক।

জীবনের প্রথমার্ধ 
শাহআলম ইংল্যান্ডের ডিভন শহরে জন্মগ্রহণ করেন। তিনি জিপিএসই এবং এ-লেভেল নাটক ও থিয়েটার অধ্যয়ন করেন। তিনি বিশ্ববিদ্যালয়ে পড়ার জন্য লন্ডন চলে আসেন। এরপর তিনি ওয়ার্নার ব্রাদার্স-এর ডিজিটাল মার্কেটিং সহকারী হিসেবে কাজ করেন।

কর্মজীবন 
এপ্রিল ২০১১ থেকে, শাহআলম এবং তার ছোট ভাই, শাহীন (জন্ম ২০০১), কমেডি স্কেচ সহ Aliofficial1 নামে ইউটিউব-এ তাদের নিজস্ব চ্যানেল হোস্ট করে। তাদের কমেডি ভিডিওগুলি প্রায়ই তাদের বাঙালি ঐতিহ্য এবং সংস্কৃতির সাথে সম্পর্কিত, এবং পরবর্তীকালে একটি বড় দক্ষিণ-এশীয় অনুসরণকারীদের আকৃষ্ট করেছে।

জুলাই ২০১৪ সালে, শাহআলম চ্যানেল ৪-এর মাসব্যাপী ডকুমেন্টারি সিরিজ, রমজান ডায়েরিজ-এ হাজির। ২০১৪ সালে, তিনি কমেডি ওয়েব সিরিজ কর্ণার শপ শো-এর দুটি পর্বে অভিনয় করেছিলেন। একই বছরের মে থেকে, তিনি চ্যানেল এস-এ দ্য ভ্যারাইটি শো হোস্ট করেছেন, প্রতি পাক্ষিক শনিবার রাত ৮:৩০ টায় সরাসরি সম্প্রচার করা হয়। জুলাই ২০১৫ এ, তিনি "ব্যাডম্যানস ওয়ার্ল্ড" এর ১৯ এপিসোডে হুমজা আরশাদ এর সাথে সহযোগিতা করেছিলেন।

২০১৫ সালের অক্টোবরে, তিনি সুরকার সেফ অ্যাডাম এবং হ্যারিস জে এর সাথে "সাউন্ডস অফ লাইট" ট্যুরে পারফর্ম করেছিলেন। ডিসেম্বর ২০১৫ সালে, তিনি কমেডি ত্রয়ী আল্লাহ মেড মি ফানি এবং গুজ খান সহ একটি ২০ শহরের জাতীয় সফরে যান। ২০১৭ জুড়ে, আলী স্ন্যাপচ্যাট বিষয়বস্তুতে স্ক্রিপ্ট এবং অভিনয় করার জন্য বিবিসি এর সাথে কাজ করেছেন, যা একটি সোশ্যাল বাজ পুরস্কার এবং একটি ডিজিটাল ডে পুরস্কার জিতেছে। ২০১৭ সালের ফেব্রুয়ারিতে, আলী বিবিসি ওয়ানের মিউজিক্যাল শো লেট ইট শাইন-এ একটি বিশেষ অতিথির উপস্থিতি করেছিলেন। মার্চ ২০১৭ সালে, আলী চ্যানেল ৪-এর ডকুমেন্টারি এক্সট্রিমিলি ব্রিটিশ মুসলিম-এর জন্য সোশ্যাল মিডিয়া পরিকল্পনায় সাহায্য করেছিলেন। এপ্রিল ২০১৭ সালে, তিনি যুক্তরাষ্ট্র জুড়ে চারটি শো করেছিলেন। ২০১৭ সালের মে মাসে, আলী বিবিসি এশিয়ান নেটওয়ার্ক-এর কমেডি নাইট-এর জন্য ওয়েস্ট ইয়র্কশায়ার প্লেহাউস-এ অভিনয় করেছিলেন।

স্বীকৃতি 
২০১৬ সালের অক্টোবরে, "দ্য এশিয়ান টুডে" কর্তৃক "ইয়ং ব্রিটিশ মুসলিম মিলেনিয়াল চেঞ্জিং দ্য ওয়ার্ল্ড"-এর একজন হিসেবে শাহআলমকে মনোনীত করা হয়।

তথ্যসূত্র 

জীবিত ব্যক্তি
১৯৯২-এ জন্ম
বাংলাদেশী কৌতুকাভিনয়শিল্পী
টেলিভিশন উপস্থাপক
অনংশা বিশ্বাস

অনংশা বিশ্বাস হলেন একজন ভারতীয় অভিনেত্রী যিনি বলিউড এবং ওয়েব সিরিজ যেমন অ্যামাজন প্রাইমে মির্জাপুর, হটস্টারে হোস্টেজ, ইউটিউবে প্রতিবিম্ব, নেটফ্লিক্সে আশ্চর্যচকিত এর চরিত্রে অভিনয়ের জন্য পরিচিত।

নাট্যশালা প্রেক্ষাপট 
অনাংশ বিশ্বাস মুম্বাইতে নাসিরুদ্দিন শাহ, বেঞ্জামিন গিলানি, ফরিদ কুরিম, শেফালি শাহ, আকাশ খুরানা প্রমুখের সাথে মঞ্চনাট্য পরিবেশন করেন।[ উদ্ধৃতি প্রয়োজন ] পরে তিনি টাফটা থেকে অভিনয় শিখতে সিডনি যান।

কর্মজীবন 
অনাংশ সুধীর মিশ্রের খোয়া খোয়া চাঁদ ছবিতে একটি শিশু অভিনেত্রী হিসাবে একটি ছোট চরিত্রের মাধ্যমে পর্দায় আত্মপ্রকাশ করেন। তারপরে তিনি লাভ শুভ তে চিকেন খুরানা চরিত্রে অভিনয় করেন এবং পরে তিনি একটি অ্যামাজন প্রাইম ওয়েব সিরিজ মির্জাপুরে তার ভূমিকার মাধ্যমে আলোচনায় আসেন।

চলচ্চিত্রের তালিকা

চলচ্চিত্র

টেলিভিশন

ওয়েবসিরিজ

তথ্যসূত্র 

জন্মের বছর অনুপস্থিত (জীবিত ব্যক্তি)
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি
রুখসার রেহমান

রুখসার রেহমান একজন ভারতীয় চলচ্চিত্র ও টেলিভিশন অভিনেত্রী এবং হিন্দি চলচ্চিত্রের মডেল। রেহমান ১৯৯২ সালে ১৭ বছর বয়সে আদিত্য পাঞ্চোলির বিপরীতে দীপক আনন্দের ইয়াদ রাখেগি দুনিয়া চলচ্চিত্রে প্রধান চরিত্রে অভিনয়ের মাধ্যমে চলচ্চিত্রে আত্মপ্রকাশ করেন এবং ঋষি কাপুরের বিপরীতে জে.কে. বিহারীর ইন্তেহা প্যায়ার কি চলচ্চিত্রেও অভিনয় করেন। তবে, তার বাবার অনুরোধে, তিনি তার কর্মজীবন ত্যাগ করেন এবং একটি গার্মেন্টস ব্যবসা শুরু করার জন্য উত্তর প্রদেশের তার নিজ শহর রামপুরে ফিরে আসেন।

২০০৫ সালে, তিনি রাম গোপাল ভার্মার ক্রাইম ড্রামা ডি-তে অভিনয়ে ফিরে আসেন, যেখানে তিনি রণদীপ হুদার বান্ধবীর চরিত্রে অভিনয় করেছিলেন। একই বছর তিনি ভার্মার সরকার চলচ্চিত্রেও অভিনয় করেন। ২০০৮ সালে রুমি জাফরির গড তুসি গ্রেট হো ছবিতে সালমান খানের বোনের চরিত্রে অভিনয় করেন তিনি। ২০০৯ সালে, তিনি কে কে মেননের সাথে দ্য স্টোনম্যান মার্ডারস চলচ্চিত্রে অভিনয় করেন। চলচ্চিত্র সমালোচক তরণ আদর্শ চলচ্চিত্রটির জন্য তার পর্যালোচনায় তাকে "সম্পূর্ণ প্রাকৃতিক" বলে অভিহিত করেছেন। তিনি বেনি অ্যান্ড বাবলু (২০১০), নক আউট (২০১০), আল্লাহ কে বান্দে (২০১০), শয়তান (২০১১), পিকে (২০১৪) এবং উরি: দ্য সার্জিকাল স্ট্রাইক (২০১৯) চলচ্চিত্রে পার্শ্ব চরিত্রে অভিনয় করেন।

টেলিভিশনে, তিনি সনি এন্টারটেইনমেন্ট টেলিভিশনের মেডিকেল ড্রামা কুছ তো লগ কাহেঙ্গে (২০১১-১৩) এ ডাঃ মল্লিকা চরিত্রে অভিনয় করেছেন এবং লাইফ ওকে'র তুমহারি পাখি (২০১৩-১৪) এ লাবণ্য চরিত্রে অভিনয় করেছেন। তিনি স্টার প্লাসের দিয়া অর বাতিতে মেহেক চরিত্রে ক্যামিও করেছিলেন। রেহমান সমালোচকদের দ্বারা প্রশংসিত একটি মালয়ালম চলচ্চিত্র, টেক অফ (২০১৭) ও করেছিলেন। তিনি কায়া স্কিন ক্লিনিক, এশিয়ান পেইন্টস, স্যাফোলা সল্ট এবং অন্যান্য ব্র্যান্ডের জন্য প্রচারাভিযানে উপস্থিত ছিলেন।

ব্যক্তিগত জীবন 
তার প্রথম স্বামী আসাদ আহমেদের সংসারে আয়েশা আহমেদ নামে একটি মেয়ে রয়েছে। ২০১০ সাল থেকে চলচ্চিত্র পরিচালক ফারুক কবিরের সঙ্গে বিবাহবন্ধনে আবদ্ধ হন তিনি।

আয়েশাকে থ্রি স্টোরিজ, অ্যাডাল্টিং অন ইউটিউব, শকার্স এবং সেলফিতে দেখা গিয়েছিল, এতে আমিরা দস্তুর এবং নেহা মহাজন সহ-অভিনয় করেছিলেন। ২০২৩ সালের জুলাই মাসে, ফারুক কবিরের সঙ্গে বিচ্ছেদের ঘোষণা দেন রুখসার।

ফিল্মোগ্রাফি

চলচ্চিত্র 

ইয়াদ রাখেগি দুনিয়া (১৯৯২)
ইন্তেহা প্যায়ার কি (১৯৯২)
সরকার (২০০৫)
ডি - আন্ডারওয়ার্ল্ড (২০০৫)
গড তুসি গ্রেট হো (২০০৮)
দ্য স্টোনম্যান মার্ডারস (২০০৯)
হিল রোডে দুর্ঘটনা (২০০৯)
থ্যাংকস মা (২০১০)
বেনি অ্যান্ড বাবলু (২০১০)
নক আউট (২০১০)
আল্লাহ কে বান্দে (২০১০)
শয়তান (২০১০)
ভেজা ফ্রাই ২ (২০১১)
লাইফ কি তো লাগ গাই  (২০১২)
পিকে (২০১৪)
লাভ গেমস (২০১৬)
টেক অফ (২০১৭) -মালয়ালম চলচ্চিত্র
উরি: সার্জিক্যাল স্ট্রাইক (২০১৯)
দ্য বডি  (২০১৯)
৮৩ (২০২১)
 খোদা হাফিজ ২ (২০২২)

ওয়েব সিরিজ 
 দ্য গন গেম (২০২০–২০২২)
 দ্য নাইট ম্যানেজার (ভারতীয় টিভি সিরিজ) (২০২৩)

টেলিভিশন 
ভাস্কর ভারতী (২০০৯)
কুচ তো লগ কাহেঙ্গে (২০১১–১৩)
বাল বীর (২০১২)
তুমহারি পাখি (২০১৩–১৪)
অউর পেয়ার হো গেয়া (২০১৪)
আদালত (২০১৪)
ড্রিম গার্ল (২০১৫)
দিয়া অর বাতি হাম (২০১৬)
হক সে (২০১৮)
মরিয়ম খান - রিপোর্টিং লাইভ (মে ২০১৮ - জানু ২০১৯)

তথ্যসূত্র

বহিঃসংযোগ 

২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
হিন্দি টেলিভিশন অভিনেত্রী
উত্তরপ্রদেশের অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
উত্তরপ্রদেশের রামপুরের মানুষ
১৯৭০-এ জন্ম
ভারতীয় টেলিভিশন অভিনেত্রী
২০শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
রেইনমিটার

রেইনমিটার হল একটি ফ্রি ও ওপেন সোর্স ডেস্কটপ কাস্টমাইজেশন ইউটিলিটি। সফটওয়্যারটি উইন্ডোজের জন্য ডেভেলপ করা হয়েছে। এটি গ্নু জিপিএল ভি২ লাইসেন্সের অধীনে প্রকাশিত হয়েছে। এটি ব্যবহারকারীদের ব্যবহারকারী-উৎপাদিত কাস্টমাইজযোগ্য ডেস্কটপ উইজেট বা "স্কিন" নামক অ্যাপলেট তৈরি এবং প্রদর্শন করতে দেয় যা তথ্য প্রদর্শন করে। স্কিনগুলির সংগ্রহগুলি ব্যবহার করার জন্য প্রস্তুত "স্যুট" নামে পরিচিত প্যাকেজগুলিতে ডাউনলোড এবং ইনস্টল করা যেতে পারে।

রেইনমিটার স্কিনগুলির সাধারণ ফাংশনগুলোর মধ্যে রয়েছে ডেস্কটপ ঘড়ি, আরএসএস রিডার, সিস্টেম মনিটর, আবহাওয়া উইজেট, অ্যাপ্লিকেশন লঞ্চার এবং অডিও প্লেয়ার।

ডেভেলপমেন্ট 
রেইনমিটার প্রকল্পটি মূলত ২০০১ সালে রেইনলেন্ডারের ডেভেলপার  কিমো 'রেনি' পেকোলা দ্বারা তৈরি করা  হয়েছিল। প্রকল্পটি প্রাথমিকভাবে সি++ এ লিখিত, তে প্লাগইনগুলি সি++ বা সি শার্পে লেখা যায়।

ব্যবহার 
রেইনমিটার স্কিনগুলি একটি পাঠ্য সম্পাদক ব্যবহার করে রেইনমিটার কোডে লেখা হয় এবং আইএনআই কনফিগারেশন ফাইল হিসাবে সংরক্ষিত হয়। সিস্টেম রিসোর্স মান এবং অন্যান্য তথ্য যেমন আবহাওয়া বা সময় একটি স্কিনের মধ্যে "পরিমাপ" মানগুলির মাধ্যমে সংরক্ষিত হয়, যা "মিটার" নামক বিভিন্ন ধরণের কাস্টমাইজযোগ্য ভিজ্যুয়াল উপাদানগুলির মাধ্যমে দেখানো সম্ভব।

অভ্যর্থনা 
সিনেট সফটওয়্যারটিকে ৫ তারকার মধ্যে ৪ তারকার রেটিং দিয়েছে। এছাড়া এটির ফ্লেক্সিবিলিটি, বিভিন্ন ধরণের থিম এবং "উৎসাহী সম্প্রদায়" এর প্রশংসা করেছে। তবে উল্লেখ করেছে যে, প্রোগ্রামটি "অতটা স্বজ্ঞাত হতে পারে না।" ক্রস-প্ল্যাটফর্ম সমর্থনের অভাবের সমালোচনা করে সফটপিডিয়া সফটওয়্যারটিকে এর ব্যাপক টিউটোরিয়াল এবং কম সিস্টেম রিসোর্স ব্যবহারের উল্লেখ করে ৫ তারকা রেটিং দিয়েছে।

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট
 
 নথি
 সম্প্রদায়

উইন্ডোজ-সর্বস্ব বিনামূল্য সফটওয়্যার
২০০১-এর সফটওয়্যার
অনিল শর্মা

অনিল শর্মা () হলেন একজন ভারতীয় চলচ্চিত্র পরিচালক ও প্রযোজক। তিনি হুকুমত (১৯৮৭), তহলকা (১৯৯২), গদর: এক প্রেম কথা (২০০১), আপনে (২০০৭), গদর ২ (২০২৩) সহ বিভিন্ন জনপ্রিয় চলচ্চিত্রের নির্মাতা।

ব্যক্তিগত জীবন 
অনিল শর্মা ভারতের উত্তর প্রদেশের মথুরায় জন্মগ্রহণ করেন এবং বেড়ে উঠেন। তার দাদা পণ্ডিত দালচাঁদ ছিলেন একজন জ্যোতিষী।
অনিল পরবর্তীতে মুম্বই চলে যান এবং খালসা কলেজে বিএসসি করেন।

কর্মজীবন 
হিন্দি ফিল্ম ইন্ডাস্ট্রিতে ১৮ বছর বয়সে তিনি সহকারী পরিচালক হিসেবে প্রথম কাজ পান। তিনি বলদেব রাজ চোপড়াকে পতি পত্নী অউর ভো (১৯৭৮), দ্য বার্নিং ট্রেন (১৯৮০), এবং ইনসাফ কা তারাজু (১৯৮০) চলচ্চিত্রে সহায়তা করেছিলেন।
১৯৮০ সালে ২১ বছর বয়সে তিনি পরিচালক হিসেবে আত্মপ্রকাশ করেন।
তিনি গদর: এক প্রেম কথা, গদর ২ সহ বিভিন্ন ব্যবসাসফল চলচ্চিত্র নির্মাণ করেছেন।

তথ্যসূত্র

বহিঃসংযোগ 
 

ভারতীয় চলচ্চিত্র প্রযোজক
ভারতীয় চলচ্চিত্র পরিচালক
জীবিত ব্যক্তি
১৯৬০-এ জন্ম
২০শ শতাব্দীর ভারতীয় ব্যক্তি
২১শ শতাব্দীর ভারতীয় ব্যক্তি
হিন্দি ভাষার চলচ্চিত্র পরিচালক
উত্তরপ্রদেশের চলচ্চিত্র পরিচালক
মকবুল আহমেদ

মকবুল আহমেদ ( ; ) একজন পাকিস্তানি উইকেটরক্ষক ও ব্যাটসম্যান। ঘরোয়া ক্রিকেটে তিনি দক্ষিণী পাঞ্জাবের পক্ষে খেলেছেন। তিনি মুলতান, স্টেট ব্যাংক অব পাকিস্তান এবং সুই সাউদার্ন গ্যাস কোম্পানির পক্ষ থেকে মোট ৩৩টি প্রথম-শ্রেণী, ২৯টি লিস্ট এ ও ২টি টি-টোয়েন্টি ম্যাচ খেলেছেন।

তথ্যসূত্র 

দক্ষিণ পাঞ্জাবের (পাকিস্তান) ক্রিকেটার
দক্ষিণ পাঞ্জাবের ক্রিকেটার
সুই সাউদার্ন গ্যাস কোম্পানির ক্রিকেটার
মুলতানের ক্রিকেটার
পাকিস্তানি ক্রিকেটার
জীবিত ব্যক্তি
১৯৯২-এ জন্ম